Атәыла ахада Зинаида Габуниаԥҳаи Раико Шьакаиеи аҳаҭыртә хьӡқәа рхиҵеит
13:13 08.08.2023 (ирҿыцуп: 13:22 08.08.2023)
© Foto / Администрация Президента Республики Абхазия Аслан Бжания
© Foto / Администрация Президента Республики Абхазия
АҞӘА, нанҳәа 8 – Sputnik. Аԥсны ахада Аслан Бжьаниа аҳаҭыртә хьӡқәа рхиҵеит Аԥсны Аҭҵаарадыррақәа р-Академиа академик Зинаида Габуниаԥҳаи Аҳәынҭқарратә хортә капелла ашәаҳәаҩ Раико Шьакаиеи. Аусԥҟа ҟьыԥхьуп атәыла ахада иофициалтә саит аҟны.
Афилологиатә ҭҵаарадыррақәа рдоктор, апрофессор Зинаида Габуниаԥҳа аҭҵаарадырратә усураҟны лылшамҭақәеи гәацԥыҳәарала аҭҵаарадырра-практикатә усура амҩаԥгареи рзы "Аԥсны Аҳәынҭқарра зҽаԥсазтәыз аҭҵаарадырра аусзуҩы" ҳәа аҳаҭыртә хьӡы лыхҵоуп.
"Аԥсны Жәлар рартист" ҳәа аҳаҭыртә хьӡы ихҵоуп Раико Шьакаиа ашәаҳәаратә ҟазара ҳараки аԥсуа хортә ҟазара арҿиареи аларҵәареи рыҟны илагаламҭа дуи рзы.